499.60 REGOLAMENTI DWAR IL-ĦTIĠIET MINIMI TAS-SIGURTÀ GĦALL-MINI FIN-NETWORK TRANS EWROPEW TAT-TOROQ L-AVVIŻ LEGALI 149 tal-2006, kif emendat bl-Att XV tal-2009. L-AVVIŻ LEGALI 149 tal-2006, kif emendat bl-Att XV tal-2009. 1. It-titolu ta’ dawn ir-regolamenti hu Regolamenti dwar il-Ħtiġiet Minimi tas-Sigurtà għall-Mini fin-Network Trans Ewropew tat-Toroq. Interpretazzjoni. Emendat: XV.2009.49. Kap. 499. Kap. 499. 2. F’dawn ir-regolamenti, kemm-il darba l-kuntest ma jeħtieġx xort’oħra: " l-Awtorità " tfisser l-Awtorità għat-Trasport f’Malta kif stabbilita fl-Att dwar l-Awtorità għat-Trasport f’Malta; "mina " tfisser, għall-fini ta’ dawn ir-regolamenti, passaġġ taħt l-art b’tul ta’ aktar minn 500 metru; " in-Network Trans Ewropew tat-Toroq" tfisser in-network tat-toroq identifikatf fit-Taqsima 2 ta’ l-Anness I tad-Deċiżjoni Nru 1692/96/KE tal-Parlament Ewropew u tal-Kunsill dwar gwidi tal-Komunità għall-iżvilupp tan-network trans Ewropew tat-trasport u illustrat b’mapep u, jew deskritt fl-Anness II ta’ dik id-Deċiżjoni; "servizzi ta’ emerġenza " tfisser is-servizzi lokali kollha, kemm jekk pubbliċi jew privati jew parti mill-istaff tal-mini, li jintervjenu fil-każ ta’ aċċident, inkluż is-servizzi tal-pulizija, tal-pompieri tat-tifi tan-nar u l-iskwadri tas-salvataġġ; "tul tal-mina " tfisser it-tul ta’ l-itwallane tat-traffiku, imkejjel fuq il-parti kompletament magħluqa tal-mina. 3. Ħtiġiet minimi ta’ sigurtà. (1) L-Awtorità għandha tkun responsabbli li tiżgura li kull mina mibnija tul ir-rotta tan-Network Trans Ewropew tat-Toroq f’Malta tilħaq il-ħtiġiet minimi tas-sigurtà kif jidher fl-Ewwel Skeda. (2) L-Awtorità għandha tiżgura li: (a) l-mini jiġu eżaminati u spezzjonati fuq bażi regolari u li jitħejjew il-ħtiġiet ta’ sigurtà li għandhom x’jaqsmu magħhom; (b) jkun hemm fis-seħħ skemi, inklużi pjani għal azzjoni f’każ ta’ emerġenza, biex ikun jista’ jiġi organizzat u jingħata taħriġ u wkoll it-tagħmir meħtieġ li s-servizzi ta’ emerġenza; (ċ) tiġi definita bl-aktar mod ċar il-proċedura għall-għeluq immedjat ta’ mina f’emerġenza; u (d) jiġu implimentati l-miżuri meħtieġa biex jonqos ir-riskju. 4. L-Awtorità għandha tikkummissjona l-mini biss skond il-proċedura msemmija fit-Tieni Skeda. 5. Manager tal-mina. L-Awtorità għandha jew histess taħtar Manager tal-Mina li jkun responsabbli għall-ġestjoni ta’ kull minatul ir-rotta tan-Network Trans Ewropew tat-Toroq f’Malta, kemm jekk il-mini jkunu fi stadju ta’ disinn, ta’ kostruzzjoni jew jekk ikunu bdew joperaw, jew inkella t identifika bħala Manager tal-Mina kull entità oħra pubblika jew privata li tkun responsabbli għall-ġestjoni ta’ mina fl-istadju inkwistjoni. 6. Ħatra ta’ Uffiċjali tas-Sigurtà. (1) Il-Manager tal-Mina għandu, bl-approvazzjoni minn qabel ta’ l-Awtorità, jaħtar Uffiċjal tas-Sigurtà wieħed għal kull mina. (2) L-Uffiċjal tas-Sigurtà għandu jikkordina l-miżuri preventivi u ta’ salvagwardja kollha biex jiżgura s-sigurtà ta’ l-utenti u l-impjegati involuti fl-operat tal-mina. (3) L-Uffiċjal tas-Sigurtà jista’ jkun membru tal-persunal tal-mina jew tas-servizzi ta’ emerġenza, għandu jkun indipendenti f’dak kollu li għandu x’jaqsam mas-sigurtà fil-mini tat-toroq u ma għandux jieħu istruzzjonijiet mingħand xi prinċipal f’materji bħal dawk. (4) L-imsemmi uffiċjal jista’ jwettaq il-kompiti u l-funzjonijiet tiegħu f’aktar minn mina waħda tul ir-rotta. (5) L-Uffiċjal tas-Sigurtà għandu jwettaq il-kompiti u l-funzjonijiet li ġejjin: (a) jiżgura li jkun hemm kordinazzjoni mas-servizzi ta’ emerġenza u jieħu sehem fit-tħejjija ta’ skemi ta’ operazzjoni; (b) jieħu sehem fl-ippjanar, l-implimentazzjoni u l-valutazzjoni ta’ operazzjonijiet ta’ emerġenza; (ċ) jieħu sehem fid-definizzjoni ta’ skemi ta’ sigurtà u fl-ispeċifikazzjoni ta’ l-istruttura, tat-tagħmir u ta’ l-operazzjoni fir-rigward kemm ta’ mini ġodda u wkoll fil-modifiki ta’ mini eżistenti; (d) jivverifika li l-impjegati li joperaw il-mina u s-servizzi ta’ emerġenza huma mħarrġa, u għandu jieħu sehem fl-organizzazzjoni ta’ eżerċizzji li għandhom isiru f’intervalli regolari; (e) jagħti pariri fuq l-ikkummissjonar ta’ l-istruttura, it-tagħmir u l-operat tal-mini; (f) jivverifika li l-istruttura u t-tagħmir tal-mina jkunu qegħdin jinżammu fi stat tajjeb u ta’ tiswija; u (g) jieħu sehem fil-valutazzjoni ta’ kull inċident jew aċċident sinjifikanti kif imsemmi fir-regolament 7. 7. Rapport dwar inċident. (1) Il-Manager tal-Mina għandu jħejji rapport dwar kull inċident jew aċċident sinjifikanti li jseħħ f’ximinatul ir-rotta tan-Network Trans Ewropew tat-Toroq f’Malta. (2) L-imsemmi rapport għandu jiġi ppreżentat lill-Uffiċjal tas-Sigurtà msemmi fir-regolament 6, lill-Awtorità u li s-servizzi ta’ emerġenza f’perijodu ta’ mhux aktar minn xahar kalendarju. (3) Meta jsir rapport dwar investigazzjoni li janalizza ċ-ċirkostanzi ta’ inċident jew aċċident imsemmi fis-sub regolament (1) jew il-konklużjonijiet li jistgħu joħorġu minnu, il-Manager tal-mina għandu jippreżenta dan ir-rapport lill-Uffiċjal tas-Sigurtà, lill-Awtorità u li s-servizzi ta’ emerġenza mhux aktar tard minn xahar kalendarju wara li hu jkun irċevieh. 8. Spezzjonijiet. (1) L-Awtorità għandha taħt ar entitajiet mill-aktar kompetenti u kwalifikati biex iwettqu spezzjonijiet, valutazzjonijiet u testijiet fuq bażi regolari f’mini li jaqgħu taħt l-iskop ta’ dawn ir-regolamenti biex tiżgura li l-mini jkunu konformi mad-disposizzjonijiet ta’ dawn ir-regolamenti. (2) L-Awtorità għandha tiżgura li dawk l-entitajiet li jispezzjonaw ikunu qegħdin jiffunzjonaw indipendentement mill-Manager tal-mina. (3) Il-perijodu bejn żewġ spezzjonijiet konsekuttivi ta’ ximina ma għandux ikun aktar minn sitt snin. (4) Meta, fuq il-bażi tar-rapport li jkun sar mill-entità li tispezzjona, l-Awtorità ssib limina ma tkunx konformi mad-disposizzjonijiet ta’ dawn ir-regolamenti, l-Awtorità għandha tinforma lill-Manager tal-mina u lill-Uffiċjal tas-Sigurtà li għandhom jiġu adottati l-miżuri xierqa biex tiżdied is-sigurtà fil-mina. L-Awtorità għandha wkoll tiddefinixxi l-kondizzjonijiet biex il-mina tkun tista’ tibqa’ topera jew biex il-mina tinfetaħ mill-ġdid u li għandhom jibqgħu japplikaw sakemm ikunu implimentati miżuri li jirrimedjaw jew restrizzjonijiet jew kondizzjonijiet relevanti oħra. (5) Meta l-miżuri li jirrimedjaw ikunu jinkludu modifika sostanzjali fil-kostruzzjoni jew fl-operat tal-mina, ġaladarba dawn il-miżuri jkunu ttieħdu, il-mina għandha tkun soġġetta għal awtorizzazzjoni ġdida biex tkun tista’ topera skond il-proċedura msemmija fit-Tieni Skeda. 9. Analisi tar-riskju. (1) Fejn ċerti ħtiġiet strutturali msemija fl-Ewwel Skeda jistgħu jiġu sodisfatti permezz ta’ soluzzjonijiet tekniċi li jew ma jkunux jistgħu jintlaħqu jew jistgħu jintlaħqu biss bi spiża disproporzjonata, l-Awtorità tista’ taċċetta l-implimentazzjoni ta’ miżuri li jnaqqsu r-riskju, sakemm dawk il-miżuri jwasslu għall-istess livell ta’ protezzjoni jew għal protezzjoni akbar. (2) L-effiċjenza ta’ dawn il-miżuri għandha tintwera perezz ta’ analisi ta’ riskju skond dawn ir-regolamenti. (3) L-analisi tar-riskju, fejn meħtieġa, għandha ssir minn entità li tkun funzjonalment indipendenti mill-Manager tal-mina. (4) L-analisi tar-riskju għandha tqis il-fatturi kollha tad-disinn u l-kondizzjonijiet tat-traffiku li jolqtu s-sigurtà, notevolment il-karatteristiċi u t-tipi tat-traffiku, it-tul tal-mina u l-ġeometrija tal-mina, kif ukoll l-għadd previst ta’ vetturi tal-merkanzija tqila li jgħaddu minnha kuljum. (5) Il-kontenut u r-riżultati ta’ l-analisi tar-riskju għandhom jiġu inklużi fid-dokument dwar is-sigurtà li jiġi ippreżentat lill-Awtorità.